กฎกระทรวงกฎกระทรวงกำหนดหลักเกณฑ์วิธีการ และเงื่อนไขการร้องขอรับค่าเสียหายเบื้องต้นจากกองทุนและการจ่ายค่าเสียหายเบื้องต้นจากกองทุนพ.ศ.๒๕๕๒[๑] อาศัยอำนาจตามความในมาตรา ๕แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่ ๓) พ.ศ.๒๕๔๐ และมาตรา ๒๑ และมาตรา ๓๕ วรรคสอง แห่งพระราชบัญญัติคุ้มครองผู้ประสบภัยจากรถ พ.ศ.๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงการคลังออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวงกำหนดหลักเกณฑ์วิธีการและเงื่อนไขการร้องขอรับค่าเสียหายเบื้องต้นจากกองทุนและการจ่ายค่าเสียหายเบื้องต้นจากกองทุนพ.ศ. ๒๕๔๕ข้อ ๒ในกรณีที่บริษัทที่รับประกันภัยไม่จ่ายค่าเสียหายเบื้องต้นตามมาตรา๒๐ หรือจ่ายค่าเสียหายเบื้องต้นให้แก่ผู้ประสบภัยไม่ครบจำนวนที่ต้องจ่ายให้ผู้ประสบภัยแจ้งต่อสำนักงานกองทุนทดแทนผู้ประสบภัย พร้อมข้อเท็จจริง ดังต่อไปนี้(๑) ชื่อบริษัทที่รับประกันภัยและหมายเลขกรมธรรม์ประกันภัย(๒)จำนวนเงินค่าเสียหายเบื้องต้นที่ประสงค์ได้รับ(๓)วันที่ไปยื่นขอรับค่าเสียหายเบื้องต้นจากบริษัทที่รับประกันภัยหากผู้ประสบภัยไม่สามารถแจ้งได้ให้สถานพยาบาลที่รักษาผู้ประสบภัยทายาทหรือญาติหรือผู้มีส่วนได้เสียของผู้ประสบภัยในกรณีที่ผู้ประสบภัยเกิดความเสียหายต่อร่างกายหรือทายาทโดยธรรมของผู้ประสบภัยในกรณีที่ผู้ประสบภัยถึงแก่ความตาย แล้วแต่กรณีแจ้งแทนได้ข้อ ๓เมื่อมีกรณีตามมาตรา ๒๓ เกิดขึ้นและผู้ประสบภัยไม่อาจขอรับค่าเสียหายเบื้องต้นจากเจ้าของรถซึ่งมิได้จัดให้มีการประกันความเสียหายหรือจากบริษัทที่รับประกันภัยได้ผู้ประสบภัยอาจยื่นคำร้องขอรับค่าเสียหายเบื้องต้นต่อสำนักงานกองทุนทดแทนผู้ประสบภัยตามแบบที่นายทะเบียนกำหนดและต้องมีหลักฐานดังต่อไปนี้(๑) ความเสียหายต่อร่างกาย(ก) ใบเสร็จรับเงินหรือหลักฐานการแจ้งหนี้เกี่ยวกับการรักษาพยาบาลในกรณีที่มีการรักษาพยาบาลในสถานพยาบาล(ข)สำเนาบัตรประจำตัวหรือหลักฐานอื่นใดที่ทางราชการเป็นผู้ออกให้สำเนาใบสำคัญประจำตัวคนต่างด้าวหรือสำเนาหนังสือเดินทางหรือหลักฐานอื่นใดที่นายทะเบียนประกาศกำหนดซึ่งสามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัยแล้วแต่กรณี(ค) สำเนาบันทึกประจำวันของพนักงานสอบสวนในกรณีที่ผู้ประสบภัยได้รับความเสียหายต่อร่างกายอย่างหนึ่งอย่างใดจนเป็นเหตุให้มีสิทธิได้รับเงินค่าเสียหายเบื้องต้นเพิ่มขึ้นอีกจำนวนสามหมื่นห้าพันบาทนอกจากต้องยื่นหลักฐานตาม (ก) (ข) และ (ค) แล้วให้ยื่นใบรับรองแพทย์หรือความเห็นแพทย์หรือหลักฐานอื่นใดที่ระบุว่าเป็นผู้ประสบภัยซึ่งได้รับความเสียหายต่อร่างกายดังกล่าวด้วย(๒) ความเสียหายต่อชีวิต(ก) สำเนามรณบัตรหรือหลักฐานอื่นใดที่นายทะเบียนประกาศกำหนด ซึ่งสามารถพิสูจน์ได้ว่าผู้ที่มีชื่อในหลักฐานนั้นเป็นผู้ประสบภัย(ข) สำเนาบันทึกประจำวันของพนักงานสอบสวนในกรณีที่ผู้ประสบภัยถึงแก่ความตายภายหลังจากการเข้ารับการรักษาพยาบาลในสถานพยาบาลนอกจากต้องยื่นหลักฐานตาม(๒) แล้ว ให้ยื่นหลักฐานตาม (๑) ด้วยข้อ ๔บุคคลผู้มีสิทธิร้องขอรับค่าเสียหายเบื้องต้นมีดังต่อไปนี้(๑) กรณีความเสียหายต่อร่างกายให้ผู้ประสบภัยเป็นผู้ร้องขอ หากผู้ประสบภัยไม่สามารถร้องขอได้ให้สถานพยาบาลที่รักษาผู้ประสบภัยและได้รับโอนสิทธิเรียกร้องจากผู้ประสบภัยบริษัทกลางคุ้มครองผู้ประสบภัยจากรถจำกัด ที่รับโอนสิทธิเรียกร้อง จากสถานพยาบาลที่รักษาผู้ประสบภัย ทายาทหรือญาติหรือผู้มีส่วนได้เสียของผู้ประสบภัย แล้วแต่กรณี ร้องขอแทนในกรณีที่ผู้ประสบภัยได้รับความเสียหายต่อร่างกายอย่างหนึ่งอย่างใดจนเป็นเหตุให้มีสิทธิได้รับเงินค่าเสียหายเบื้องต้นเพิ่มขึ้นอีกจำนวนสามหมื่นห้าพันบาทให้ผู้ประสบภัยเป็นผู้ร้องขอหากผู้ประสบภัยไม่สามารถร้องขอได้ ให้ทายาทหรือญาติหรือผู้มีส่วนได้เสียของผู้ประสบภัย แล้วแต่กรณี ร้องขอแทน(๒) กรณีความเสียหายต่อชีวิตให้ทายาทโดยธรรมของผู้ประสบภัยเป็นผู้ร้องขอข้อ ๕การร้องขอรับค่าเสียหายเบื้องต้นจากสำนักงานกองทุนทดแทนผู้ประสบภัยต้องกระทำภายในหนึ่งร้อยแปดสิบวันนับแต่วันที่มีความเสียหายเกิดขึ้นข้อ ๖การจ่ายค่าเสียหายเบื้องต้นให้จ่ายแก่ผู้ร้องขอตามข้อ ๔ แล้วแต่กรณีเป็นเงินสดหรือเป็นเช็คที่มิได้ลงวันที่ล่วงหน้าภายในเจ็ดวันนับแต่วันที่ได้รับคำร้องขอ โดยไม่ต้องรอการพิสูจน์ความรับผิดให้ไว้ณ วันที่ ๑๖ ธันวาคม พ.ศ. ๒๕๕๒กรณ์จาติกวณิชรัฐมนตรีว่าการกระทรวงการคลังหมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากได้มีการปรับปรุงความเสียหายที่จะให้ได้รับค่าเสียหายเบื้องต้นจำนวนเงินค่าเสียหายเบื้องต้นการร้องขอรับและการจ่ายค่าเสียหายเบื้องต้นจากบริษัทที่รับประกันภัยจึงต้องปรับปรุงหลักเกณฑ์ วิธีการและเงื่อนไขการร้องขอรับค่าเสียหายเบื้องต้นและการจ่ายค่าเสียหายเบื้องต้นจากกองทุนทดแทนผู้ประสบภัยให้สอดคล้องกันอีกทั้ง เพื่อให้สอดคล้องกับมาตรา ๓๕ แห่งพระราชบัญญัติคุ้มครองผู้ประสบภัยจากรถพ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติคุ้มครองผู้ประสบภัยจากรถ (ฉบับที่๔) พ.ศ. ๒๕๕๐ที่บัญญัติให้สำนักงานกองทุนทดแทนผู้ประสบภัยจ่ายค่าเสียหายเบื้องต้นให้แก่ผู้ประสบภัยจากกองทุนเมื่อผู้ประสบภัยได้นำหลักฐานสำเนาบันทึกประจำวันของพนักงานสอบสวนมาแสดงพร้อมกับการยื่นคำขอด้วยจึงจำเป็นต้องออกกฎกระทรวงนี้ปริยานุช/ผู้จัดทำ๔มกราคม ๒๕๕๓นันท์นภัสร์/ตรวจ๔มกราคม ๒๕๕๓[๑]ราชกิจจานุเบกษา เล่ม ๑๒๖/ตอนที่ ๙๗ ก/หน้า ๒๘/๒๕ ธันวาคม ๒๕๕๒